text: Undervisningslokaler efterlyses
  10 november 2015 kl. 17.17
  Røde Kors mangler lokaler til at undervise flygtningebørn.
  I Kolding har Røde Kors indkvarteret 107 asylansøgere på Kolding City Camp. Mere end 50 af de nyankomne er unge, hvor 35 af dem er i skolealderen. Røde Kors klarer undervisningen, men de mangler lokaler. Derfor mødtes Jobcentret og Børn- og Uddannelsesforvaltningen idag med Røde Kors, for at finde ud af, hvordan der kan skaffes lokaler.
  - Tidligere var det mest mænd, der kom som flygtninge. Nu er der langt flere børnefamilier blandt, og det giver nogle andre udfordringer i form af børnepasning og undervisning, siger kommunikationschef ved Kolding Kommune, Lars Svoger.
  Kolding Kommune er nu i fuld gang med at undersøge, hvordan der kan skaffes undervisningslokaler.
  